ai4bharat/Pralekha huggingface dataset:
ভূ-বিজ্ঞানমন্ত্রক
বঙ্গোপসাগরের দক্ষিণ-মধ্য ভাগ সংলগ্ন এবং পশ্চিম-মধ্য ভাগে অবস্থিত ঘূর্ণীঝড় "আমফান"এর সর্বশেষ পরিস্থিতি : ঘূর্ণীঝড়ের জন্য পশ্চিমবঙ্গ এবং উত্তর ওডিশা উপকূল অঞ্চলে কমলা সতর্কতা
নয়াদিল্লী, ১৮ মে, ২০২০
ভারতীয় আবহাওয়া দপ্তরের জাতীয় আবহাওয়া পূর্বাভাস কেন্দ্রের সর্বশেষ উপগ্রহ চিত্র থেকে পাওয়া তথ্য অনুযায়ী- বঙ্গোপসাগরের দক্ষিণ-মধ্য ভাগ সংলগ্ন এবং পশ্চিম-মধ্য ভাগে অবস্থিত প্রবল ঘূর্ণীঝড় "আমফান" বিগত ৬ ঘন্টায় ৭ কিলোমিটার প্রতি ঘন্টা গতিবেগে উত্তর দিকে অগ্রসর হচ্ছে। আজ দুপুর আড়াইটা পর্যন্ত পাওয়া তথ্য অনুযায়ী ওড়িশার পারাদ্বীপ থেকে ৭৩০ কিলোমিটার দক্ষিণে, পশ্চিমবঙ্গের দীঘা থেকে ৮৯০ কিলোমিটার দক্ষিণ-দক্ষিণ পশ্চিমে এবং বাংলাদেশের খেপু পাড়া থেকে ১ হাজার ১০ কিলোমিটার দূরে অবস্থান করছে।
এই ঘূর্ণীঝড়টি ধীরে ধীরে উত্তর দিকে এগিয়ে যাচ্ছে এবং এরপর উত্তর- উত্তর দিকে বাঁক নেবে। তারপর বঙ্গোপসাগরের উত্তর-পশ্চিম দিকে এগিয়ে যাবে। আগামী ২০ মে বিকেল অথবা সন্ধ্যার দিকে তীব্র ঘূর্ণীঝড় হিসেবে "আমফান" পশ্চিমবঙ্গ ও বাংলাদেশের উপকূলীয় অঞ্চল দীঘা  ও বাংলাদেশের সুন্দরবন সংলগ্ন হাতিয়া দ্বীপপুঞ্জের মধ্যবর্তী অঞ্চল দিয়ে প্রতি ঘন্টায় ১৬৫-১৭৫ থেকে ১৮৫ কিলোমিটার বেগে অতিক্রম করবে।
এরফলে আগামীকাল এবং ২০ মে ওড়িশা এবং পশ্চিমবঙ্গের উপকূলীয় জেলা, পূর্ব মেদিনীপুর ও দুই ২৪ পরগণায় ভারী বৃষ্টির সম্ভাবনা রয়েছে। এমনকি গাঙ্গেয় পশ্চিমবঙ্গের হাওড়া, হুগলী, কলকাতা ও পশ্চিম মেদিনীপুর সংলগ্ন জেলায় ২০ মে ভারী বৃষ্টি হতে পারে। পশ্চিমবঙ্গের মালদা ও দিনাজপুর জেলা এবং সিকিমে ২০ ও ২১ মে বৃষ্টি হতে পারে। অসম ও মেঘালয়েও হালকা থেকে মাঝারি অথবা ভারী বৃষ্টির সম্ভাবনা রয়েছে। ওড়িশা এবং পশ্চিমবঙ্গের উপকূলীয় জেলায় ১৮ তারিখ সন্ধ্যার পর থেকে প্রতি ঘন্টায় ৬৫ থেকে ৭৫ কিলোমিটার বেগে ঝোড়ো হাওয়া বইতে পার। ১৯ তারিখ বিকেলের পর হাওয়ার গতিবেগ ক্রমশ বাড়তে পারে। পূর্ব মেদিনীপুর ও সংলগ্ন এলাকায় ১৬৫ থেকে ১৭৫ কিলোমিটার বেগে ঝোড়ো হাওড়া বইতে পারে। দুই ২৪ পরগণা, কলকাতা, হুগলী, হাওড়া, পশ্চিম মেদিনীপুরে আগামী ২০ মে বিকেল থেকে রাত পর্যন্ত ১১০ থেকে ১২০ কিলোমিটার বেগে ঝোড়ো হাওয়া বইতে পারে।
ঘূর্ণীঝড় আমফানের কারণে সমুদ্র উত্তাল থাকবে। এজন্য ১৯ এবং ২০শে মে মৎসজীবীদের গভীর সমুদ্রে যেতে নিষেধ করা হয়েছে। এই ঘূর্ণীঝড়ের দরুণ পশ্চিমবঙ্গে দুই ২৪ পরগণা, হাওড়া, হুগলী, কলকাতা, মেদিনীপুর জেলায় ব্যাপক ক্ষয়ক্ষতির আশঙ্কা করা হচ্ছে। কাঁচা ও পুরানো বাড়ি ক্ষতিগ্রস্ত হতে পারে। পোস্টার, ব্যানার, হোর্ডিং-এর মতো সামগ্রী রাস্তায় উড়ে পড়তে পারে। টেলিফোন ও বিদ্যুতের খুঁটি উপড়ে যেতে পারে। বড় গাছ ভেঙে পড়তে পারে এমনকি সড়ক ও রেল যোগাযোগও বিচ্ছিন্ন হতে পারে। এই কারণে দূর্যোগের সময় সকলকে নিরাপদে ঘরে থাকতে বলা হয়েছে। এই সময় ফেরি যোগাযোগ বন্ধ রাখা হবে। বেশ কিছু ট্রেনের যাত্রাপথের পরিবর্তন করা হতে পারে।
(CG/SS/NS
প্রতিরক্ষামন্ত্রক
বিশ্ব পরিবেশ দিবস, ২০১৮ : লক্ষ্য প্লাস্টিক থেকে দূষণমুক্তি
নয়াদিল্লি, ৪ জুন, ২০১৮
বিশ্ব পরিবেশ দিবসে সবুজায়ন কর্মসূচি রূপায়ণের চারটি বছর ইতিমধ্যেই সম্পূর্ণ করেছে ভারতীয় নৌ-বাহিনী। পরিবেশ সংরক্ষণ প্রচেষ্টার একটি অঙ্গ হিসাবে সমুদ্রের নীল জলের সঙ্গে সবুজায়ন কর্মসূচির সাযুজ্য বজায় রাখার মতো একটি উচ্চাকাঙ্ক্ষামূলক উদ্যোগও গ্রহণ করা হয়েছে। জ্বালানি সাশ্রয় এবং পরিবেশ সংরক্ষণ সম্পর্কিত বিভিন্ন নীতি অনুসরণ করার ফলে নৌ-বাহিনীর প্রতিষ্ঠানগুলিতে যে সুফল মিলেছে একথাও আজ একটি প্রমাণিত সত্য।
বাতাসে কার্বন নির্গমনের মাত্রা প্রায় শূন্যে নামিয়ে আনার লক্ষ্যে জ্বালানি সাশ্রয়ের সঙ্গে নৌ-বাহিনী যুক্ত করেছে সবুজ প্রযুক্তিকে। এই প্রযুক্তির হাত ধরেই কাগজ-কলম ছাড়াই প্রাতিষ্ঠানিক কাজকর্ম সেরে ফেলার উদ্যোগ গ্রহণ করা হয়েছে। এজন্য আশ্রয় নেওয়া হচ্ছে ডিজিটাল পদ্ধতির। অন্যদিকে, সবুজায়ন তথা বনায়ন কর্মসূচির আওতায় গত বছর ১৬ হাজার বৃক্ষ চারাও রোপণ করা হয়েছে।
পরিবেশকে দূষণমুক্ত করার উদ্দেশ্যে নৌ-বাহিনী আরও বেশি করে জোর দিয়েছে ব্যাটারি-চালিত যান ব্যবহারের ওপর। এর ফলে, জীবাশ্ম জ্বালানির ওপর নির্ভরশীলতা হ্রাস পাওয়ার সুবাদে কার্বন নির্গমনের মাত্রাও উল্লেখযোগ্যভাবে হ্রাস পেয়েছে।
বিশ্ব পরিবেশ দিবস, ২০১৮ উদযাপনের একটি থিম হিসাবে এ বছর বেছে নেওয়া হয়েছে প্লাস্টিক দূষণ প্রতিরোধের মতো একটি বিষয়কে। এখানে উল্লেখ করা যেতে পারে যে গত শতাব্দীর মোট প্লাস্টিক উৎপাদনের মাত্রাকে ছাপিয়ে গেছে শুধুমাত্র গত এক দশকেই উৎপাদিত প্লাস্টিক সামগ্রী। প্রত্যেক বছর বিশ্বের বিভিন্ন দেশে ব্যবহার করা হয় ৫০০ বিলিয়নের মতো প্লাস্টিক ব্যাগ যা মোট বর্জ্যের ১০ শতাংশ স্থান অধিকার করে থাকে। এই কারণেই প্লাস্টিক দূষণ সম্পর্কে সচেতনতা প্রসারের লক্ষ্যেই এবারের বিশ্ব পরিবেশ দিবসকে প্লাস্টিক দূষণ প্রতিরোধী কর্মসূচি হিসাবে পালন করার উদ্যোগ গ্রহণ করা হয়েছে।
CG/SKD/DM/
(Visitor Counter : 66
রাষ্ট্রপতিরসচিবালয়
প্রেস বিজ্ঞপ্তি
নয়াদিল্লি, ২৪ জানুয়ারি, ২০১৯
প্রধানমন্ত্রীর পরামর্শমতো রাষ্ট্রপতি, কেন্দ্রীয় মন্ত্রী শ্রী অরুণ জেটলির অসুস্থতাজনিত কারণে তাঁর অর্থ ও কর্পোরেট বিষয়ক মন্ত্রকের দায়িত্বভার সাময়িকভাবে অপর কেন্দ্রীয় মন্ত্রী শ্রী পীযূষ গোয়েলকে দিয়েছেন। শ্রী গোয়েল অতিরিক্ত দায়িত্ব হিসেবে এই মন্ত্রকগুলির দায়িত্ব সামলাবেন।
এছাড়া, প্রধানমন্ত্রীর পরামর্শ অনুযায়ী, শ্রী অরুণ জেটলি তাঁর অনুপস্থিতিতে কিংবা অর্থ ও কর্পোরেট বিষয়ক মন্ত্রী হিসেবে কাজে যোগ না দেওয়া পর্যন্ত মন্ত্রকবিহীন মন্ত্রী হিসেবে থাকবেন।
CG/SC/DM
(Visitor Counter : 63
তথ্যওসম্প্রচারমন্ত্রক
প্রধানমন্ত্রীর নির্বাচিত ভাষণের সংগ্রহ - ‘সবকা সাথ, সবকা বিকাশ, সবকা বিশ্বাস’-এর আনুষ্ঠানিক প্রকাশ
নয়াদিল্লি, ২২ সেপ্টেম্বর, ২০২২
প্রধানমন্ত্রী শ্রী নরেন্দ্র মোদীর নির্বাচিত ভাষণের সংগ্রহ  - ‘সবকা সাথ, সবকা বিকাশ, সবকা বিশ্বাস’-এর আনুষ্ঠানিক প্রকাশ হবে ২৩ সেপ্টেম্বর বেলা ১১টায়। নতুন দিল্লিতে আকাশবাণী ভবনের রং ভবন প্রেক্ষাগৃহে তথ্য ও সম্প্রচার মন্ত্রকের প্রকাশন বিভাগ এই অনুষ্ঠানের আয়োজন করেছে।
অনুষ্ঠানে প্রধান অতিথি হিসেবে উপস্থিত থাকবেন কেরালার রাজ্যপাল শ্রী আরিফ মহম্মদ খান। বিশেষ অতিথি হিসেবে থাকবেন ভারতের প্রাক্তন উপ-রাষ্ট্রপতি শ্রী ভেঙ্কাইয়া নাইডু। কেন্দ্রীয় তথ্য ও সম্প্রচার এবং যুব ও ক্রীড়া বিষয়ক মন্ত্রী শ্রী অনুরাগ সিং ঠাকুর এই অনুষ্ঠানের আয়োজক। এছাড়াও, মন্ত্রকের সচিব শ্রী অপূর্ব চন্দ্রা এবং অন্যান্য পদস্থ আধিকারিক এবং বিভিন্ন সংবাদমাধ্যমের প্রতিনিধিরা এই অনুষ্ঠানে উপস্থিত থাকবেন।
প্রধানমন্ত্রী শ্রী নরেন্দ্র মোদীর ভাষণের নির্বাচিত অংশবিশেষ নিয়ে এই বইটি – এতে ১৩০ কোটি ভারতবাসীর আশা-আকাঙ্ক্ষার কথা ফুটে উঠেছে। এছাড়াও, ‘জন-ভাগীদারি’ বা সকলকে একসঙ্গে নিয়ে চলার মাধ্যমে নতুন ভারত গঠনের যে কাজ প্রধানমন্ত্রী চালাচ্ছেন, তার ছবিও ফুটে উঠেছে।
২০১৯ সালের মে মাস থেকে ২০২০ সালের মে মাস পর্যন্ত বিভিন্ন বিষয়ে প্রধানমন্ত্রীর ৮৬টি ভাষণ এই বইটিতে জায়গা পেয়েছে। ১০টি ভাগে বিষয়গুলিকে ভাগ করা হয়েছে। এর মধ্যে রয়েছে - ‘আত্মনির্ভর ভারত : অর্থনীতি’, ‘জনগণই প্রথম শাসন ব্যবস্থা’, ‘কোভিড-১৯-এর বিরুদ্ধে লড়াই’, ‘জয় কিষাণ’, ‘প্রযুক্তি নির্ভর ভারত, নতুন ভারত’, ‘সবুজ ভারত, স্বচ্ছ ভারত’, ‘সুস্থ ভারত, সক্ষম ভারত’, ‘সাংস্কৃতিক ঐতিহ্য’, ‘মন কি বাত’ এবং ‘ভারতের ঐতিহ্য ও আধুনিক ভারত’।
বইটিতে নতুন ভারতকে আত্মনির্ভর, সক্ষম এবং চ্যালেঞ্জগুলিকে সম্ভাবনায় পরিণত করার লক্ষ্যে প্রধানমন্ত্রীর দৃষ্টিভঙ্গি তুলে ধরা হয়েছে। প্রধানমন্ত্রীর অসাধারণ বাগ্মিতা এবং জনসংযোগের ক্ষমতা তাঁকে দেশবাসীর সঙ্গে একাত্ম করে তুলেছে। এই একই দৃষ্টিভঙ্গি প্রকাশিত হয়েছে এই বইটিতেও যেখানে তিনি বলছেন, “আমরা ‘সবকা সাথ, সবকা বিকাশ’ – এই মন্ত্র নিয়ে শুরু করেছিলাম, কিন্তু পাঁচ বছর কাজ করার পর জনগণ এতে যুক্ত করেছেন আরও এক দুর্দান্ত শব্দ যা হল – ‘সবকা বিশ্বাস’।”
হিন্দি ও ইংরেজিতে এই বইটি প্রকাশিত হবে। নতুন দিল্লির সিজিও কমপ্লেক্সের সূচনা ভবনে প্রকাশন বিভাগের বুক গ্যালারির পাশাপাশি দেশের বিভিন্ন প্রান্তে প্রকাশন বিভাগের শাখা থেকে বইটি কেনা যাবে। এছাড়া, ‘ভারতকোষ’ প্ল্যাটফর্ম এবং পাবলিকেশন ডিভিশনের ওয়েবসাইট থেকে অনলাইনেও বইটি কেনা যাবে। অ্যামাজন ও গুগল প্লে-তে ই-বইটি পাওয়া যাবে।
উল্লেখ্য, ভারতের সমৃদ্ধশালী সাংস্কৃতিক ঐতিহ্য এবং জাতীয় গুরুত্ব রয়েছে এমন বিভিন্ন বিষয়ের ওপর বই ও জার্নাল প্রকাশ করে প্রকাশন বিভাগ। এটি ১৯৪১ সালে স্থাপিত হয়েছিল। বিভিন্ন ভাষায় ভারতের ইতিহাস, সংস্কৃতি, সাহিত্য, বিজ্ঞান, প্রযুক্তি, পরিবেশ, কর্মসংস্থান, আত্মজীবনীমূলক বই এখান থেকে প্রকাশিত হয়।
ডিভিশনের জনপ্রিয় মাসিক জার্নালের মধ্যে রয়েছে ‘যোজনা’, ‘কুরুক্ষেত্র’ এবং ‘আজকাল’, সাপ্তাহিক কর্মসংস্থান-ভিত্তিক সংবাদপত্র ‘এমপ্লয়মেন্ট নিউজ’ ও ‘রোজগার সমাচার’।
(PG/PM/DM
শিল্পওবাণিজ্যমন্ত্রক
শ্রী পীযূষ গোয়েল বলেছেন, দেশে আমদানি-রপ্তানি ক্ষেত্রে ইতিবাচক দিক দেখা যাচ্ছে; বাণিজ্য ঘাটতি ক্রমশই হ্রাস পাচ্ছে
নয়াদিল্লি, ০৪ সেপ্টেম্বর, ২০২০
কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল আজ দেশের এক্সপোর্ট প্রোমোশন কাউন্সিল বা রপ্তানি উন্নয়ন পর্ষদের আধিকারিকদের সঙ্গে বৈঠক করেছেন। বিশ্বে বাণিজ্যে ভারতের অবস্থান এবং রপ্তানিকারকরা যে সমস্যার সম্মুখীন হচ্ছেন, সেসব বিষয় নিয়ে বৈঠকে আলোচনা হয়। রপ্তানি উন্নয়ন পর্ষদ -এর সঙ্গে লকডাউন পরবর্তী সময়ে একাধিকবার শ্রী গোয়েল বৈঠকে বসেছেন।
এ দিনের বৈঠকে কেন্দ্রীয় মন্ত্রী বলেন, দেশে আমদানি ও রপ্তানি ক্ষেত্রে ইতিবাচক দিক দেখা যাচ্ছে। মহামারীজনিত কারণে এ বছর এপ্রিলে মাসে রপ্তানি ক্ষেত্রে কিছুটা সমস্যা দেখা দিলেও তা ক্রমশই দূর হচ্ছে। এ প্রসঙ্গে কেন্দ্রীয় মন্ত্রী বলেন, এটি লক্ষ্যণীয় যে মূলধনী পণ্য আমদানি হ্রাস হয়নি। রপ্তানিকারকদের সরবরাহ-শৃঙ্খল এবং দেশে রপ্তানি ক্ষেত্রের সঙ্গে যুক্ত বিভিন্ন সংস্থার নিরসল প্রয়াসের ফলে বিশ্ব বাজারে ভারত যথেষ্টই জায়গা করে নিয়েছে বলে শ্রী গোয়েল জানান । তিনি বলেন, ভারত বিশ্বে বাণিজ্য ক্ষেত্রে এক নির্ভরযোগ্য দেশ হিসাবে উঠে এসেছে। বাণিজ্য ক্ষেত্রে উন্নয়নে পরিকল্পনা গ্রহণ ও পরিকাঠামো তৈরিতে সরকার আরও গুরুত্বপূর্ণ পদক্ষেপ গ্রহণ করছে বলেও মন্ত্রব্য করেন শ্রী গোয়েল। কেন্দ্রীয় মন্ত্রী বলেন, ২৪টি উৎপাদন ক্ষেত্রকে চিহ্নিত করা হয়েছে। এগুলি বিশ্বব্যাপী বাণিজ্য ক্ষেত্র ও মূল্য-শৃঙ্খলে গুরুত্বপূর্ণ ভূমিকা পালন করে থাকে। ভারত বিশ্ব বাণিজ্য ক্ষেত্রে অংশীদারিত্ব বৃদ্ধি করে এই উৎপাদন ক্ষেত্রগুলির সম্প্রসারণে এগিয়ে এসেছে।
তিনি বলেন, বিশ্বব্যাপী ভারত এখন এক বিশ্বস্ত ও স্থিতিশীল অংশীদার হয়ে উঠেছে। মার্চেন্টাইস এক্সপোর্ট ফর্ম ইন্ডিয়া স্কিম  প্রসঙ্গে শ্রী গোয়েল এই প্রকল্পের আওতায় সুবিধাভোগীদের বিভিন্ন দিক তুলে ধরেন। সরকার ইতিমধ্যে রপ্তানিকারীদের জন্য এমইআইএস – এর আওতায় রপ্তানিকৃত পণ্যের ওপর শুল্ক ছাড়ের কথা ঘোষণা করেছে বলেও জানান । এদিনের বৈঠকে কেন্দ্রীয় মন্ত্রীর সঙ্গে ইপিসি আধিকারিকরা বিশ্বে ভারতের রপ্তানি ক্ষেত্রে সমস্যার কথা ভাগ করে নেন ।পরে, শ্রী গোয়েল রপ্তানিকারীদের যথাসম্ভব সহায়তা দানের প্রতিশ্রুতি দিয়েছেন। তিনি জানিয়েছেন, ভারতীয় উৎপাদন ক্ষেত্রে গতি আনতে একটি স্টিয়ারিং কমিটি গঠন করা হয়েছে।
(CG/SS/SB
অসামরিকবিমানপরিবহণমন্ত্রক
অসামরিক বিমান পরিবহণ মন্ত্রক সফদরজং বিমানবন্দরে “যোগ প্রভা” –এর আয়োজন করেছে
নতুন দিল্লি, ২৫ এপ্রিল, ২০২২
অসামরিক বিমান পরিবহণ মন্ত্রক আজ নতুন দিল্লির সফদরজং বিমানবন্দরে এক মহা যোগাভ্যাসের অনুষ্ঠান “যোগ প্রভা” –এর আয়োজন করেছে। অনুষ্ঠানের উদ্বোধন ও নেতৃত্ব দেন কেন্দ্রীয় অসামরিক বিমান পরিবহণ মন্ত্রী শ্রী জ্যোতিরাদিত্য এম সিন্ধিয়া। উপস্থিত ছিলেন অসামরিক বিমান পরিবহণ প্রতিমন্ত্রী অবসরপ্রাপ্ত জেনারেল ড. ভি.কে সিং, মন্ত্রকের ৯০০-রও বেশি আধিকারিক। অসামরিক বিমান পরিবহণ মন্ত্রকের সঙ্গে যুক্ত একাধিক রাষ্ট্রায়ত্ত সংস্থা, স্বশাসিত প্রতিষ্ঠানের কর্মীরাও এতে অংশ নেন। মোরারজি দেশাই যোগাভ্যাস প্রতিষ্ঠানের যোগ প্রশিক্ষকরা অংশগ্রহণকারীদের বিভিন্ন যোগ আসন, প্রাণায়ামের কৌশলগুলি উপস্থাপন করেন। পাশাপাশি এই যোগাভ্যাসের সুফলও বর্ণনা করেন।
প্রধানমন্ত্রী শ্রী নরেন্দ্র মোদীর উদ্যোগে রাষ্ট্রসঙ্ঘের সাধারণ পরিষদ ২০১৪ সালে, ২১শে জুন তারিখটিকে আন্তর্জাতিক যোগাভ্যাস দিবস হিসেবে ঘোষণা করার সিদ্ধান্ত নেয়। যোগ চর্চার এই বিশ্বব্যাপী গ্রহণযোগ্যতা ভারতের জন্য গর্বের বিষয়। কারণ যোগাভ্যাস এদেশের সাংস্কৃতিক ও আধ্যাত্মিক ঐতিহ্যের একটি অবিচ্ছেদ্য অংশ।
আজাদি কা অমৃত মহোৎসব উদযাপনের সময় চলতি বছরের ২১শে জুন আন্তর্জাতিক যোগ দিবস পালনের প্রায় ২ মাস আগে এই ‘যোগ প্রভা’ অনুষ্ঠান অংশগ্রহণকারীদের যোগ চর্চার গুরুত্ব সম্পর্কে আরও বেশি সচেতন করে তুলবে। পাশাপাশি তাদের দৈনন্দিন জীবনে যোগ ব্যায়ামকে অঙ্গ করে তুলতেও অনুপ্রাণিত করবে।
CG/SS/SKD/
(Visitor Counter : 97
স্বাস্থ্যওপরিবারকল্যাণমন্ত্রক
দেশে কোভিড পরিস্থিতির উন্নতি না হওয়া পর্যন্ত রেমডেজভির ইনজেকশন এবং রেমডেজভির অ্যাকটিভ ফার্মাকিউটিক্যাল ইনগ্রিডিয়েন্টস রপ্তানিতে নিষেধাজ্ঞা কেন্দ্রের
রোগীদের কাছে ও হাসপাতালে রেমডেজভির আরও সহজলভ্য করতে কেন্দ্রের একাধিক পদক্ষেপ
নতুন দিল্লি, ১১ এপ্রিল, ২০২১
ভারতে সম্প্রতি কোভিডে আক্রান্তের ঘটনায় বৃদ্ধি লক্ষ্য করা যাচ্ছে। আজ পর্যন্ত সুস্পষ্টভাবে কোভিডে আক্রান্তের সংখ্যা ১১ লক্ষ ৮ হাজার। এই সংখ্যা লাগাতার বাড়ছে। কোভিড রোগীদের চিকিৎসার জন্য রেমডেজভির ইনজেকশনের চাহিদা হঠাৎ বৃদ্ধি পেয়েছে। আগামী দিনগুলিতে এর চাহিদা আরও বাড়বে বলে মনে করা হচ্ছে।
মার্কিন সংস্থা মেসার্স গিলিয়ড সায়েন্সেসের সঙ্গে স্বেচ্ছা-লাইসেন্স চুক্তির ভিত্তিতে ৭টি ভারতীয় সংস্থা রেমডেজভির ইনজেকশন উৎপাদন করছে। দেশে এধরনের ইনজেকশন উৎপাদনের পরিমাণ মাসিক প্রায় ৩৮ লক্ষ ৮০ হাজার।
উপরোক্ত বিষয়গুলির প্রেক্ষিতে ভারত সরকার দেশে বর্তমান পরিস্থিতির উন্নতি না হওয়া পর্যন্ত রেমডেজভির ইনজেকশন এবং রেমডেজভির অ্যাকটিভ ফার্মাকিউটিক্যাল ইনগ্রিডিয়েন্টস বা রেমডেজভির জাতীয় ওষুধ উৎপাদনের উপাদান রপ্তানিতে নিষেধাজ্ঞা আরোপ করেছে। এছাড়াও কেন্দ্রীয় সরকার হাসপাতালগুলিতে এবং রোগীদের কাছে রেমডেজভির ওষুধ বা ইনজেকশন সহজে পৌঁছে দিতে কয়েকটি ব্যবস্থা গ্রহণ করেছে।
এই প্রেক্ষিতে সমস্ত দেশীয় রেমডেজভির উৎপাদক সংস্থাকে তাদের ওয়েবসাইটে ওষুধের স্টকিস্ট বা ডিস্ট্রিবিউটর সম্পর্কিত বিশদ বিবরণ উল্লেখ করতে বলা হয়েছে। ড্রাগ ইন্সপেক্টর এবং অন্যান্য আধিকারিকদের মজুত ওষুধের পরিমাণ যাচাইয়ের জন্য নির্দেশ দেওয়া হয়েছে। এসম্পর্কে আরও বলা হয়েছে অসাধু পন্থা অবলম্বন করে এধরনের ওষুধের লেনদেন বন্ধ করতে হবে এবং কালোবাজারি বা অবৈধ ভাবে ওষুধ মজুত রাখার বিরুদ্ধে কড়া ব্যবস্থা গ্রহণ নিতে হবে। রাজ্য স্বাস্থ্য সচিবরা ড্রাগ ইন্সপেক্টদের সঙ্গে পরিস্থিতি পর্যালোচনা করবেন। কেন্দ্রীয় ফার্মাকিউটিক্যাল দপ্তর দেশীয় উৎপাদক সংস্থাগুলির সঙ্গে রেমডেজভির উৎপাদন পরিমাণ বাড়াতে নিরন্ত্রর যোগাযোগ রেখে চলেছে।
কেন্দ্রীয় সরকার রাজ্যগুলিকে পরামর্শ দিয়ে বলেছে, কোভিড-১৯ সংক্রান্ত জাতীয় চিকিৎসা বিধি বিশেষজ্ঞ কমিটির সঙ্গে আলাপ-আলোচনার মাধ্যমে প্রনয়ণ করা হয়েছে। তাই এই বিধি কোভিড-১৯ রোগীদের চিকিৎসার ক্ষেত্রে স্বীকৃত পদ্ধতি। ওই বিধিতে রেমডেজভিরকে চিকিৎসার ক্ষেত্রে অনুসন্ধানমূলক পদ্ধতি হিসেবে নথিভুক্ত করা হয়েছে।
রাজ্য ও কেন্দ্রশাসিত অঞ্চলগুলিকে আরও পরামর্শ দিয়ে বলা হয়েছে, রেমডেজভির জাতীয় ওষুধ ব্যবহারের ক্ষেত্রে প্রয়োজনীয় বিধি সম্পর্কে সরকারি ও বেসরকারি সমস্ত হাসপাতালকে জানাতে হবে এবং ব্যবহার- মান্যতা অনুসরণ করতে হবে।
CG/BD/AS
(Visitor Counter : 177
আদিবাসীবিষয়কমন্ত্রক
শ্রী বিশ্বেশ্বর টুডু আদিবাসী বিষয়ক মন্ত্রক আয়োজিত দুদিনের জাতীয় ট্রাইবাল রিসার্চ কনক্লেভ-এর উদ্বোধন করেছেন
নতুন দিল্লি, ২৪ সেপ্টেম্বর, ২০২১
উল্লেখযোগ্য বিষয় সমূহ-আদিবাসী বিষয়ক মন্ত্রকের প্রতিমন্ত্রী শ্রী বিশ্বেশ্বর টুডু ওড়িশা, ঝাড়খন্ড, ছত্রিশগড় এবং পশ্চিমবঙ্গের ২৫০ জন আদিবাসী গবেষক ছাত্রের সঙ্গে মতবিনিময় করেছেন।আদিবাসী মন্ত্রকের ট্রাইবাল ট্যালেন্ট পুল উদ্যোগের লক্ষ্য আদিবাসী গবেষক ছাত্রদের শিক্ষা, সহায়তা এবং অবদানের পরিবেশ সৃষ্টি করা।
কেন্দ্রীয় আদিবাসী বিষয়ক মন্ত্রী শ্রী বিশ্বেশ্বর টুডু আজ ভার্চুয়াল মাধ্যমে দুদিনের জাতীয় ট্রাইবাল ট্যালেন্ট পুল কনক্লেভ-এর আনুষ্ঠানিক উদ্বোধন করেছেন। এই অনুষ্ঠানের আয়োজক জাতীয় আদিবাসী গবেষণা কেন্দ্র, এন টি আর আই, ইন্ডিয়ান ইনস্টিটিউট অফ পাবলিক অ্যাডমিনিস্ট্রেশন, নতুন দিল্লি এবং ওড়িশার কে আই এস এস, এস সি এস সি আর টি আই।
কর্মশালা চলাকালীন কেন্দ্রীয় মন্ত্রী ওড়িশা, ঝাড়খন্ড, ছত্রিশগড় এবং পশ্চিমবঙ্গের ২৫০ জন আদিবাসী গবেষক ছাত্রের সঙ্গে মতবিনিময় করেন।
শ্রী বিশ্বেশ্বর টুডু তাঁর ভাষণে বলেন, আদিবাসী সম্প্রদায়ের মধ্যে প্রভূত প্রতিভা রয়েছে। কেবল গবেষণার ক্ষেত্রে নয়, তাঁরা খেলাধুলা, শিল্প ও কারুশিল্পেও পারদর্শী। তিনি বলেন, ট্রাইবাল ট্যালেন্ট পুল কনক্লেভ মেধাবী ছাত্র-ছাত্রীদের উৎসাহিত করবে।
CG/ SB
(Visitor Counter : 127
আবাসনএবংশহরাঞ্চলেরদারিদ্র্যদূরীকরণমন্ত্রক
এমওএইচইউএ সরাসরি চালু ‘সিটি ফিনান্স মান ২০২২’ পোর্টালে স্থানীয় পৌরসভাগুলিকে যোগ দেওয়ার আহ্বান জানাল
নয়াদিল্লি, ২০ মার্চ, ২০২৩
অভিনব উদ্যোগ হিসেবে আবাসন এবং নগরোন্নয়ন মন্ত্রক ‘এমওএইচইউএ’ ২০ মার্চ ২০২৩ ‘সিটি ফিনান্স মান ২০২২’ পোর্টাল http://www.cityfinance.in/rankings সরাসরি চালু করেছে। দেশ জুড়ে স্থানীয় পৌরসভাগুলি সম্পূর্ণ ডিজিটাল ১০০ শতাংশ পেপার বিহীন এই প্রক্রিয়ায় কাজের নিরিখে র্যাঙ্কিং পেতে যোগ দিতে পারে। ‘সিটি ফিনান্স মান ২০২২’ চালু করা হয়েছে পৌরসভাগুলি বর্তমান আর্থিক স্বাস্থ্য এবং সময় ধরে আর্থিক যোগ্যতার ক্ষেত্রে তারা কতখানি উন্নতি সাধন করেছে তার প্রকৃত মূল্যায়ণ, স্বীকৃতি এবং পুরস্কৃত করার উদ্দেশ্য নিয়ে।
কেন্দ্রীয় আবাসন ও নগরোন্নয়ন মন্ত্রী শ্রী হরদীপ সিং পুরি ২০২২-এর ২৮ ডিসেম্বর ‘সিটি ফিনান্স মান ২০২২’ চালু করেছিলেন। এর নির্দেশিকাগুলি হল অংশগ্রহণকারী পৌরসভাগুলির মূল্যায়ণ ১৫টি সূচকের ভিত্তিতে হবে এবং তিনটি মূল পৌর আর্থিক মূল্যায়ণ ক্ষেত্র নির্দিষ্ট হয়েছে তা হল যথাক্রমে ১) সম্পদ সংগ্রহ, ২) ব্যায়ের যোগ্যতা পরিমাপ, ৩) আর্থিক পরিচালন। চারটি জনসংখ্যা ভিত্তিক বিভাগে শহরগুলি কী ভাবে কাজ করছে তার ভিত্তিতে তাদের যোগ্যতা স্থান নির্দিষ্ট করা হবে। এই জনসংখ্যা ভিত্তিক বিভাগগুলি যথাক্রমে ১) ৪০ লক্ষের ঊর্দ্ধে, ২) ১০ থেকে ৪০ লক্ষের মধ্যে, ৩) ১ লক্ষ থেকে ১০ লক্ষের মধ্যে, ৪) ১ লক্ষের নিচে। এই প্রত্যেকটি জনসংখ্যা ভিত্তিক বিভাগে প্রথম তিনটি শহরকে চিহ্নিত করা হবে এবং জাতীয় স্তরে এমনকি প্রতিটি রাজ্যের মধ্যে তাদের পুরস্কৃত করা হবে।
‘সিটি ফিনান্স মান ২০২২’-তে যোগদানের শেষ দিন ২০২৩এর ৩১ মে। যোগদানকারী পৌরসভাগুলি প্রয়োজনীয় তথ্যপঞ্জী  অনলাইন ভিত্তিতে http://www.cityfinance.in/ ওয়েবসাইটে জমা করতে পারবে। প্রজেক্ট মনিটরিং ইউনিট হিসেবে কোয়ালিটি কন্ট্রোল অফ ইন্ডিয়া  সমস্ত পৌরসভাগুলি/রাজ্যগুলিকে ডেটা সংগ্রহ প্রক্রিয়ায় যাবতীয় সাহায্য প্রদান করবে। সমস্ত দিক খতিয়ে দেখার পর গৃহীত ডেটার বৈধতা বিচার করে চূড়ান্ত স্থান ২০২৩এর জুলাই মাসে ঘোষণা করা হবে বলে আশা করা হচ্ছে।
সিটি ফিনান্স মান স্থানীয় পৌরসংস্থাগুলির আর্থিক যোগ্যতা পরিমাপের মধ্যে দিয়ে নীতি নির্ণায়কদের গভীর অন্তর্মুখী দৃষ্টিভঙ্গী গড়ে তুলতে সাহায্য করবে। স্থানীয় পৌরসংস্থাগুলি এই আর্থিক যোগ্যতা নির্ণয়ের পরীক্ষায় যোগ দিয়ে তাদের যোগ্যতা এমনকি শহরের উন্নতি সাধনের প্রকৃত মূল্যায়ণ একদিকে যেমন করতে পারবে তার পাশাপাশি তা তাদেরকে ভবিষ্যৎ উন্নতি সাধনে অনুপ্রাণিত করবে।
PG/AB /NS
(Visitor Counter : 87
প্রধানমন্ত্রীরদপ্তর
পবিত্র বাসব জয়ন্তী তিথিতে জগৎগুরু বাসবেশ্বরকে প্রধানমন্ত্রীর প্রণাম
নয়াদিল্লি, ২৩ এপ্রিল, ২০২৩
প্রধানমন্ত্রী শ্রী নরেন্দ্র মোদী পবিত্র বাসব জয়ন্তী উপলক্ষে জগৎগুরু বাসবেশ্বরের প্রতি শ্রদ্ধা নিবেদন করেছেন। প্রধানমন্ত্রী জগৎগুরু বাসবেশ্বর সম্পর্কে তাঁর ভাবনা সম্বলিত একটি ভিডিও সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেছেন;
“আজ, পবিত্র বাসব জয়ন্তী তিথিতে আমি জগৎগুরু বাসবেশ্বরকে প্রণাম জানাই। তাঁর চিন্তাধারা ও আদর্শ আমাদের মানব জাতিকে সেবা করার অনুপ্রেরণা যোগায়। তাঁর সমাজের পিছিয়ে পড়া মানুষদের ক্ষমতায়নের প্রতি গুরুত্ব আরোপের ভাবনা যথাযথ। এর মাধ্যমেই শক্তিশালী ও সমৃদ্ধ সমাজ গড়ে তোলা সম্ভব।”
সাংসদ শ্রী শিব কুমার উদাসী ২০১৫র নভেম্বরে লন্ডনে জগৎগুরু বাসবেশ্বরের একটি প্রতিকৃতি আবরণ উন্মোচন সংক্রান্ত ভিডিও সকলের সঙ্গে ট্যুইটের মাধ্যমে ভাগ করে নিয়েছেন। এর প্রত্যুত্তরে প্রধানমন্ত্রী বলেছেন,
“আমরা জগৎগুরু বাসবেশ্বরের পথ সর্বদাই অনুসরণ করবো।
তাঁর প্রতি শ্রদ্ধা নিবেদনের অনেক সুযোগ পাওয়ায় আমি নিজেকে ধন্য বোধ করছি।”
PG/CB/NS
(
অসামরিকবিমানপরিবহণমন্ত্রক
প্রয়োজনে প্রশিক্ষিত ভারতীয় পাইলট যাতে পাওয়া যায়, সরকার সেবিষয়ে স্বয়ংসম্পূর্ণ হবার জন্য বিভিন্ন পদক্ষেপ নিয়েছে
নতুন দিল্লি, ১৩ই ডিসেম্বর, ২০২১
অসামরিক বিমান চলাচল মন্ত্রকের মহানির্দেশালয়  বাণিজ্যিক উড়ানের জন্য বিমান চালকদের লাইসেন্স দিয়ে থাকে। বর্তমানে ৪০ শতাংশ লাইসেন্সই বিদেশে প্রশিক্ষণপ্রাপ্তদের দেওয়া হয়। প্রয়োজনে যাতে দেশে প্রশিক্ষিত ভারতীয় পাইলট পাওয়া যায়, সরকার, তার জন্য বিভিন্ন পদক্ষেপ নিয়েছে।
১) ভারতের বিমান বন্দর কর্তৃপক্ষ ২০২০ সালের ২৫শে সেপ্টেম্বর বিমান চলানোর প্রশিক্ষণ সংস্থাগুলির জন্য একটি মুক্ত নীতি নির্দেশিকা প্রকাশ করে। বিমান উড়ান প্রশিক্ষণ সংস্থাগুলি ভারতের বিমান বন্দর কর্তৃপক্ষকে শুল্ক বাবদ যে অর্থ দিত, তা বাতিল করা হয়। বিমান বন্দরের জমি ব্যবহারের জন্য আগে যতটা অর্থ দিতে হতো, বর্তমানে তার পরিমাণ কমানো হয়েছে।
২) ভারতের বিমান বন্দর কর্তৃপক্ষ ৩১শে মে এবং ২৯শে অক্টোবর জানিয়েছে, ৫টি বিমান বন্দরে ৯টি বিমান উড়ান প্রশিক্ষণ সংস্থা গড়ে তোলা হবে। এই বিমান বন্দরগুলি হল – কর্ণাটকের বেলগাভি ও কালবুর্গি, মহারাষ্ট্রের জলগাঁও, মধ্যপ্রদেশের খাজুরাহ এবং আসামের লিলাবাড়ি। মুক্ত নীতি ঘোষিত হবার পর কালবুর্গিতে দুটি বিমান চালানোর প্রশিক্ষণ সংস্থা ১৫ই আগস্ট তাদের কাজ শুরু করে।
৩) যারা প্রশিক্ষণ নিচ্ছেন, তাদের নভেম্বর মাস থেকে অনলাইনে পরীক্ষা দেবার ব্যবস্থা করা হয়েছে। লাইসেন্সের জন্য এই পরীক্ষা নেওয়া হবে। উৎসাহী প্রার্থীরা তাদের পছন্দ মতো তারিখ ও সময় বাছাই করে পরীক্ষায় বসতে পারবেন।
৪) যে সব সংস্থা বিমান চালানোর প্রশিক্ষণ দেবে, তাদের সুবিধার জন্য ডিজিসিএ তার নীতিগুলি পরিমার্জন করেছে। এর ফলে প্রতিটি বিমান উড়ান প্রশিক্ষণ সংস্থা আরো বেশি সময় ধরে করে প্রশিক্ষণরতরা যাতে বিমান ওড়ানোর সুযোগ পান সেই ব্যবস্থা করে দেবে। এর ফলে লাইসেন্স পেতে সুবিধে হবে।
৫) উত্তরপ্রদেশের আমেথিতে ভারতের সর্ব বৃহৎ বিমান চালানোর প্রশিক্ষণ সংস্থা ইন্দিরা গান্ধী রাষ্ট্রীয় উড়ান অ্যাকাডেমি প্রশিক্ষণ দিয়ে থাকে। , বিভিন্ন শহরে সংস্থাটি প্রশিক্ষণ কেন্দ্র গড়ে তোলার অনুমতি পেয়েছে। এর মধ্যে মহারাষ্ট্রের গন্ডিয়া এবং কর্ণাটকের কালবুর্গিতে এধরণের প্রশিক্ষণ কেন্দ্র গড়ে তোলার অনুমোদন দেওয়া হয়েছে। এই দুটি বিমান বন্দরে প্রশিক্ষণ কেন্দ্রগুলিতে আরো বেশি সময় ধরে বিমান চালানোর সুযোগ দেওয়া হচ্ছে। এর ফলে শীতকালে দৃশ্যমানতা কমে যাওয়ায় যে সমস্যা দেখা দেয়, সেটি দূর হবে।
৬) ইন্দিরা গান্ধী রাষ্ট্রীয় উড়ান অ্যাকাডেমি বিমান চালানোর প্রশিক্ষণ সপ্তাহান্তে এবং ছুটির দিনেও দিচ্ছে। অন্যান্য বেসরকারী বিমান চলাচল প্রশিক্ষণ সংস্থাগুলিকে এভাবে প্রশিক্ষণ দেবার জন্য উৎসাহিত করা হচ্ছে।
রাজ্যসভায় আজ এক প্রশ্নের লিখিত জবাবে এ তথ্য জানিয়েছেন অসামরিক বিমান চলাচল মন্ত্রকের প্রতিমন্ত্রী অবসরপ্রাপ্ত জেনারেল ড. ভি কে সিং।
CG/CB/SFS
(Visitor Counter : 66
প্রধানমন্ত্রীরদপ্তর
বালি-তে জি-২০ শিখর সম্মেলনে খাদ্য ও শক্তি নিরাপত্তা নিয়ে প্রথম অধিবেশনে প্রধানমন্ত্রী শ্রী নরেন্দ্র মোদীর ভাষণের বঙ্গানুবাদ
নয়াদিল্লি, ১৫ নভেম্বর ২০২২
নমস্কার!
কঠিন বিশ্ব পরিস্থিতির মধ্যে জি-২০-তে সুচারু নেতৃত্ব প্রদানের জন্য আমি আন্তরিকভাবে রাষ্ট্রপতি জোকো উইডোডো-কে অভিনন্দন জানাচ্ছি। জলবায়ু পরিবর্তন, কোভিড অতিমারী, ইউক্রেনের উদ্ভূত পরিস্থিতি এবং নানাবিধ সমস্যা বর্তমান বিশ্ব পরিস্থিতির সঙ্গে জড়িত। এই সমস্যাসমূহ সারা বিশ্বজুড়ে এক সঙ্কটের বাতাবরণ তৈরি করেছে। বিশ্বের সরবরাহ শৃঙ্খল দীর্ণদশাগ্রস্ত হয়ে পড়েছে। বিশ্বজুড়ে নিত্য প্রয়োজনীয় অত্যাবশ্যক পণ্যের সঙ্কট ঘনীভূত হয়েছে। প্রত্যেক দেশেরই দরিদ্র নাগরিকদের কাছে এই সঙ্কট আরও গুরুতর। এই দ্বৈত সঙ্কটের মোকাবিলা করার মতো তাঁদের আর্থিক সামর্থ্য নেই যার ফলে প্রাত্যহিক জীবনে তাঁদের বেঁচে থাকার সংগ্রাম কঠিন থেকে কঠিনতর হয়ে উঠেছে। নিঃসংশয়ে আমাদের এটা স্বীকার করে নিতে হবে যে রাষ্ট্রসঙ্ঘের মতো বহুমাত্রিক প্রতিষ্ঠান এই সমস্যার সমাধান করতে পারেনি এবং এই সমস্ত ক্ষেত্রেই আমরা প্রয়োজনীয় সংস্কার নিয়ে আসতে ব্যর্থ হয়েছি। ফলে, জি-২০-র কাছ থেকে বিশ্বের প্রত্যাশা এখন অনেক বেশি। আমাদের এই গোষ্ঠীর প্রাসঙ্গিকতা এখন আরও বেশি করে অনুধাবন করা যাচ্ছে।
মাননীয়গণ,
আমি বারংবার বলেছি যে ইউক্রেনে যুদ্ধ বিরতির পথে গিয়ে কূটনৈতিকভাবে সমাধানসূত্র খঁজতে হবে। গত শতাব্দী জুড়ে দ্বিতীয় বিশ্বযুদ্ধ পৃথিবীর বুকে এক বিপর্যয় ডেকে এনেছিল। তারপর নেতৃবৃন্দ শান্তির পথে ফিরতে গুরুত্বপূর্ণ প্রচেষ্টা চালিয়েছে। এখন আমাদের সময়। কোভিড অতিমারী পরবর্তী সময়ে বিশ্বকে সঠিকভাবে পরিচালনা করার দায় এখন আমাদের ওপর বর্তাচ্ছে। বিশ্বের শান্তি, সম্প্রীতি ও নিরাপত্তা সুনিশ্চিত করতে অটল সঙ্ঘবদ্ধ সঙ্কল্প এখন সময়ের চাহিদা। আমি স্থির নিশ্চিত যে আগামী বছর বুদ্ধ এবং গান্ধীর পবিত্র ভূমিতে যখন জি-২০ শিখর সম্মেলন অনুষ্ঠিত হবে, আমরা ঐকমত্যের ভিত্তিতে সারা বিশ্বের কাছে শান্তির এক দৃঢ় বার্তা পৌঁছে দিতে পারব।
মাননীয়গণ,
অতিমারীর সময় ভারত ১৩০ কোটি দেশবাসীর খাদ্য নিরাপত্তা সুনিশ্চিত করেছে। সেই সময়েই বিশ্বের অনেক দেশের প্রয়োজনের মুহূর্তে তাদের কাছে খাদ্যশস্য পৌঁছে দিতে পেরেছি আমরা। খাদ্য নিরাপত্তার ক্ষেত্রে বর্তমানে সারের ঘাটতি এক বিরাট সঙ্কটের সৃষ্টি করেছে। আজকের দিনে সারের সঙ্কট আগামীদিনে খাদ্য সঙ্কট ডেকে নিয়ে আসবে। এক্ষেত্রে বিশ্বের কাছে কোনো সমাধানের পথ খোলা নেই। সার এবং খাদ্যশস্যের স্থায়িত্ব সুনিশ্চিত করার লক্ষ্যে সরবরাহ শৃঙ্খল বজায় রাখার জন্য আমাদের সহমত গড়ে তুলতে হবে। ভারতে সুস্থায়ী খাদ্য নিরাপত্তার জন্য আমরা প্রাকৃতিক কৃষি পদ্ধতি এবং বাজরার মতো পুষ্টিকর ও প্রথাগত খাদ্যশস্যকে পুনরায় জনপ্রিয় করছি। বাজরা বিশ্বের অপুষ্টি এবং ক্ষুধাকে দূর করতে পারে। আগামী বছর ‘আন্তর্জাতিক বাজরা বর্ষ’ আমরা উৎসাহের সঙ্গে উদযাপন করব।
মাননীয়গণ,
ক্রমবর্ধমান অর্থনীতি হওয়ার সুবাদে ভারতের শক্তি নিরাপত্তা বিশ্বের আর্থিক বিকাশের জন্য খুবই গুরুত্বপূর্ণ। এজন্য শক্তিক্ষেত্রের বাজারের স্থায়িত্ব সুনিশ্চিত করার লক্ষ্যে শক্তি সরবরাহের ক্ষেত্রে কোনো বিধি-নিষেধ আরোপ কোনভাবেই আমরা মেনে নিতে পারি না। ২০৩০-এর মধ্যে অর্ধেক বিদ্যুৎ পুনর্নবীকরণযোগ্য ক্ষেত্র থেকে উৎপাদিত হবে। অন্তর্ভুক্তিমূলক বিদ্যুৎ সরবরাহের জন্য উন্নয়নশীল দেশগুলিকে প্রয়োজনীয় প্রযুক্তি সহায়তা এবং সময়-ভিত্তিক ও সহজ শর্তে আর্থিক যোগান সুনিশ্চিত করতে হবে।
মাননীয়গণ,
ভারতের জি-২০ সভাপতিত্বকালে এই সমস্ত বিষয়ে আমরা বিশ্বজুড়ে ঐকমত্য গড়ে তোলার লক্ষ্যে কাজ করব।
ধন্যবাদ।
প্রধানমন্ত্রীর মূল ভাষণটি ছিল হিন্দিতে
PG/AB/DM
(